3. ΒΑΣΙΛΙΚΟΝ ΔΙΑΤΑΓΜΑ της 20 Μαΐου/2 Ιουν. 1939 (ΦΕΚ Α΄ 220) Περί εκτελέσεων διατάξεων του Α.Νόμου υπ’ αριθ. 1672/1939 περί τροποποιήσεως του Α.Νόμου υπ’ αριθ. 1363/1938 περί κατοχυρώσεως των άρθρ. 1 και 2 του εν ισχύϊ Συν/τος. ΄Εχοντες υπ’ όψει τα άρθρα 1 και 5 του υπ’ αριθ. 1672/1939 Α.Νόμου και την υπ’ αριθ. 272/1939 σύμφωνον γνώμην του Συμβουλίου Επικρατείας προτάσει του Ημετέρου επί των Θρησκευμάτων και Εθνικής Παιδείας Υφυπουργού, απεφασίσαμεν και διατάσσομεν: Άρθρ.1.-Δια την έκδοσιν της υπό της παρ. 1 του άρθρ. 1 του Α.Νόμου υπ’ αριθ. 1672/1939 προβλεπομένης αδείας προς ανέγερσιν ή λειτουργίαν Ναών, μη υπαγομένων εις τας διατάξεις της εκάστοτε κειμένης περί Ναών και εφημερίων της Ορθοδόξου Εκκλησίας της Ελλάδος Νομοθεσίας, απαιτούνται τα εξής: α)Αίτησις τουλάχιστον πεντήκοντα οικογενειών κατά το μάλλον και ήττον προς αλλήλας γειτνιαζουσών και διαμενουσών εις περιφέρειαν ήτις κείται εις μεγάλην από υπαρχόντος ομοδόξου Ναού απόστασιν, εφ’ όσον η εκπλήρωσις των θρησκευτικών αυτών καθηκόντων δυσχεραίνεται εκ της από υπάρχοντος Ναού αποστάσεως. Ο περιορισμός του αριθμού των πεντήκοντα οικογενειών δεν ισχύει δια συνοικισμούς ή χωρία. β)Την αίτησιν αυτών υποβάλλουσιν αι οικογένειαι     προς   την     οικείαν       εκκλησιαστικήν (Αντί της σελ. 51) Σελ. 51(α) Τεύχος 375-Σελ. 53 Κατοχύρωση θρησκευτικής ελευθερίας 33.Α.η.2-3 134 αρχήν, υπογράφουσι δ’ οι αρχηγοί των οικογενειών, σημειούντες και τας διεθύνσεις των κατοικιών αυτών. Αι υπογραφαί επικυρούνται δια την γνησιότητα αυτών υπό του εν τη περιφερεία Αστυνομικού τμήματος, όπερ, μετ’ επιτόπιον υπεύθυνον εξακρίβωσιν, βεβαιοί και ότι συντρέχουσιν οι λόγου του προηγουμένου εδαφίου προς δεδικαιολογημένην έκδοσιν της απαιτουμένης αδείας. γ)Η οικεία Αστυνομική Αρχή αποφαίνεται επί της αιτήσεως ητιολογημένως, μεθ’ ο διαβιβάζει αυτήν μετά της γνώμης αυτής εις το Υπουργείον Θρησκευμάτων και Εθνικής Παιδείας, δυνάμενον να αποδεχθή την αίτησιν ή και να απορρίψη αυτήν, εάν κρίνη, ότι δεν συντρέχουσιν οι την ανέγερσιν ή λειτουργία νέου ναού επιβάλλοντες πραγματικοί λόγοι ή δεν ετηρήθησαν αι διατάξεις του παρόντος. 2.Δια τους άνευ αδείας ανεγηγερμένους και λειτουργούντας κατά την δημοσίευσιν του υπ’ αριθ. 1672/1939. Α.Νόμου Ναούς ή ευκτηρίους Οίκους υποβάλλεται εντός 6 μηνών Υπουργείον Θρησκευμάτων και Εθνικής Παιδείας αίτησις της οικείας εκκλησιαστικής αρχής προς χορήγησιν αυτής. 3.Δια την χορήγησιν αδείας ανεγέρσεως ή λειτουργίας ευκτηρίου οίκου ή θρησκευτικού εντευκτηρίου δεν έχουσιν εφαρμογήν, αι διατάξεις της παρ. 1 εδαφ. α΄ και β΄ του παρόντος, επαφιεμένης εις το Υπουργείον Θρησκευμάτων και Εθνικής Παιδείας της κρίσεως, εάν συντρέχουσιν ουσιαστικοί λόγοι προς χορήγησιν της σχετικής αδείας. Προς τούτο οι ενδιαφερόμενοι υποβάλλουσι δια του ποιμένος αυτών αίτησιν εις το Υπουργείον Θρησκευμάτων και Εθνικής Παιδείας ενυπόγραφον, κεκυρωμένην ως προς το γνήσιον της υπογραφής υπό του Δημάρχου ή Προέδρου της Κοινότητος. Εν τη αιτήσει αναγράφονται και αι διευθύνσεις των κατοικιών των αιτούντων. Κατά τα λοιπά ισχύουσιν αι διατάξεις του εδαφ. γ΄ της παρ. 4 του παρόντος άρθρου. Άρθρ.2.-Των διατάξεων του άρθρ. 5 του υπ’ αριθ. 1672/1939 Α.Νόμου εξαιρούνται, μη απαιτουμένης δι’ αυτούς προς είσοδον εις τα όρια του Βασιλείου της Ελλάδος της υπ’ αυτού προβλεπομένης αδείας. α)Οι κληρικοί της Ορθοδόξου Ανατολικής Εκκλησίας, μη κεκτημένοι Ελληνικήν υπηκοότητα. β)Οι εισερχόμενοι εις την Ελλάδα δια περιωρισμένον χρονικόν διάστημα ξένοι υπήκοοι υπό την ιδιότητα περιηγητού ή ερευνητού επιστήμονος, δηλουμένην εν τη υπό των Ελληνικών Προξενικών Αρχών θεωρήσει του διαβατηρίου. Σελ. 52(α) Τεύχος 375 - Σελ. 54 ΄Αρθρ.3.-Καταργείται πάσας διάταξις αντικειμένη εις το παρόν Δ/μα ου η ισχύς άρχεται από της δημοσιεύσεως αυτού εις την Εφημερίδα της Κυβερνήσεως. Εις τον αυτόν επί των Θρησκευμάτων και της Εθνικής Παιδείας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 33.Α.η.3 Κατοχύρωση θρησκευτικής ελευθερίας 135

[Source: greek_legal_code_raptarchis | Tokens: 3499]